A Föld annyira látványos,
hogy az apróságokat könnyű nem észrevenni.
De ha jobban megnézzük...
egy felfedezetlen világra bukkanunk.
Ebben a világban a csöppnyi hősöknek...
és az apró szörnyeknek...
hihetetlen szupererő kell ahhoz...
hogy legyűrjék a rájuk váró óriási nehézségeket.
APRÓ VILÁG
Az élet gyors.
NARRÁTOR:
Főleg annak, aki pici.
Ez a kis mókus alig egy hónapos.
Szerencsés, ha túléli az egyéves kort.
Rengeteg a felfedeznivaló.
Az idő pedig szorít.
Az észak-amerikai erdőben hamarosan berobban az élet.
Apróságokkal...
és nagy lehetőségekkel.
De az apró életeknek egy szempillantás alatt vége szakadhat.
Nincs idő ácsorogni.
Aki igyekszik...
és gyorsan tanul...
az talán túléli az évet.
ERDŐSÉG
Kora tavasz.
Az Appalache-hegység erdei kezdenek virágba borulni.
Annyi itt az eleség,
hogy egy tenyérnyi mókus elél egy 2000 négyzetméteres területen.
Különösen makkból van sok.
Ez hajtja előre ezt az apró világot.
Ősszel beérik és lehullik, ami hatalmas lehetőség.
De a mókusra addig sok feladat vár.
Egy idősebb és erősebb hím előbb érkezett.
Ha a kis mókus túl akarja élni,
akkor a közeljövőben kénytelen lesz kiállni magáért.
De küzdeni veszélyes.
Nem kockáztathat egy sérülést már az idény elején.
Meg kell húznia magát...
összekapargatni a maradékot...
amíg akkora nem lesz, hogy állja a sarat.
Tavasszal a legtöbben előbújnak, és enni kezdenek.
A kis állatok emésztése gyors, így gyakrabban kell táplálkozniuk.
A hernyók ki vannak éhezve...
ahogy a madarak is.
A harkályok a fákba vájt lyukak százain át szívják a nedveket.
A diónyi nagyságú kolibri ezt alaposan ki is használja.
Közel 5000 kilométert repült idáig.
Épp ideért a szezonális cukorláz kezdetére.
Az erdő nagy része beindult...
ám egyik lakója most is mélyen alszik.
Az ugróegér nyolc hónapja alszik téli álmot
egy tojástartónál is kisebb helyen összegömbölyödve.
Fennáll a veszély, hogy soha nem ébred fel.
Ha túl sokáig alszik, éhen hal.
Az ugróegerek kétharmadának ez a sorsa.
Szomszédai viszont sose pihennek.
Több száz éhes szájat kell etetniük.
Más hangyákhoz hasonlóan ők is szorgalmasak.
Az élőhelyük teszi őket különlegessé.
A homokszemnyi hangyák annyira aprók,
hogy az egész társadalom elfér egy régi makk burkában.
Biztonságos lakóhelynek tűnik.
De nem biztos, hogy jó ötlet egy másik állat eleségébe költözni.
Az erdőt óriások járják.
Vadpulykák.
Ideje biztonságba helyezni a lárvákat, és kapaszkodni.
Kemény menet lesz.
A makk legalább elég masszív.
És jól gurul.
Az erdőbe gyorsan megérkezik a nyár.
A táj buja és bőséges.
A kis mókus mégis nehezen boldogul.
A makk még nem érett be.
Saját területe sincs,
így az idősebb hím territóriumán kell guberálnia.
Most se kész küzdeni.
Meg kell erősödnie.
A mókus nehéz időkben szinte mindent megkóstol.
Még a meztelen csigát is.
Inkább mégsem.
Nem maradhat sokáig.
Halálos veszély fenyeget a magasból.
És hamarosan ketten lesznek.
A kis héja egyelőre lábra állni is alig bír...
nemhogy repülni.
Egy darabig még nem vadászik mókusra.
Odalent különös dolog készülődik.
Két év lárvaállapot után
kikelt a golflabda nagyságú herkulesbogár.
Sietős a dolga...
magaslatra kell érnie, ahol a párzás biztonságos.
Miért gyalogolna...
ha repülni is tud?
A világ egyik legnehezebb rovarfajának
be kell melegíteni szárnyizmait,
mielőtt felröppenhetne.
A séta még biztonságosabb.
A tölgymakkormányos feladatához képest ez a herkulesi vállalkozás egyszerűnek tűnik.
A herkulesbogárnál százszor kisebb,
de ezerszer messzebbre kell mennie.
Hatalmas utat tesz meg...
mire eléri a lombkoronát...
hogy az értékes makkhoz jusson.
Ami még nem érett be.
Nem eszi meg.
A kicsinyeinek kell.
Csak addig tudja megfúrni, amíg zöld.
Ennyi hűhó egyetlen petéért.
És még rengeteg makkot kell megtöltenie.
Talajszinten az ugróegér mozgolódni kezd.
Hamarosan ébrednie kell.
Egyelőre nem vesz tudomást az évszakok változásáról
és a feje felett készülődő csatáról.
A herkulesbogár felért a fatönk tetejére.
De nem pihenhet meg.
A vetélytársa a nyomában van.
A bolygó legerősebb bogarai közé tartoznak.
Saját testsúlyuk százszorosát képesek felemelni.
A cél az ellenfelet felemelni és ledobni a tönkről.
A rovarvilág szumóbirkózói.
Megszerezte a fatönköt.
És mellé a párzás jogát is.
A fiatal héja látása már most kétszer élesebb az emberénél.
Négyhetes korára szinte teljesen kifejlett.
A legtöbb tolla kinőtt.
Hamarosan repülni fog.
Addig a kis mókus még lazíthat.
De túlzásba nem viheti.
Messze van még az ősz, amikor a makk végre beérik.
Nyár derekán, ha leszáll az éj,
varázslatos dolgok történnek.
Több ezer apró szentjánosbogár táncol a sötétben.
Az ugróegér végre felébredt a farönkben.
De már az éhhalál közelében jár.
Élelmet kell találnia.
Ki kell merészkednie az éjszakába.
Az erdő talaján különös dolgok mozgolódnak.
Nemsokára a természet egyik legkülönösebb képe bontakozik ki előttünk.
A kabócalárvák 17 éven át táplálkoztak a föld alatt,
és most végre feljönnek a felszínre.
De csupán néhány napot élnek.
Elindult a verseny!
Az ujjnyi nagyságú kabócák milliói
a föld alatti, magányos életút után erre a pillanatra időzítették az indulást.
A Föld egyik legnagyobb vándorlása ez.
Ma éjjel a nimfából kifejlett rovar lesz.
Holnap párzás után elpusztulnak.
Sokan az éjjelt sem élik túl.
Ekkora létszámból garantáltan életben marad annyi, amennyi a szaporodáshoz kell.
Az erdő lakói még így is lakomázhatnak.
Az ugróegér inkább vegetáriánus.
Apró magokat és gombákat keres.
Az erdei csörgőkígyó hónapokon át képes éhezni.
Egy egér nagyságú falat most pont lecsúszna neki.
A sötétben veszélyes gyűjtögetni...
kivéve, ha van...
titkos szupererő.
Az ugróegér a gravitációval dacolva két méter magasra is felugrik.
A lábaiban lévő túlméretezett inak és apró mérete révén
képes elugrani a rá leselkedő veszély elől.
Remélhetőleg biztonságosabb helyen keresi tovább a táplálékot.
Ahogy a nyár őszre vált,
az erdő lehetőségekkel teli csodás időszakba lép.
Ez azonban új fenyegetést is hoz.
A fiatal héja kirepült.
A csenevész fiókából...
repülő gyilkos lett.
Szárnyfesztávolsága több mint egy méter.
Óránként akár 60 kilométeres sebességgel is képes repülni.
Jó lesz, ha az apróságok szemüket az égre szegezik.
De nem csak a héja miatt.
Eljött a pillanat, amit a mókus úgy várt.
Beérett a makk.
A lehetőség csak egy-két hétig él, ezért fel kell tankolni.
Nagy méretű pofazacskójában több makk is elfér.
Értékes képesség ez, ha több száz makk kell télire.
De mintha a raktár nem telne meg elég gyorsan.
Valaki megdézsmálta a készleteit.
Az idősebb hím.
Minél többet tesz el a mókus...
a szomszédja annál többet lop.
Ráadásul...
a közeli makkok zöme semmire se jó.
A tölgymakkormányos lárvája fejlődött bennük.
Mostanra zselécukor méretűvé nőtt, így ideje elhagyni a keltetőt.
De az nem is olyan egyszerű.
Az üres tokok se mennek veszendőbe.
A hangyák új generációjának adnak otthont.
Az ugróegér
a kényelmes farönkben már a téli álomra készülődik.
Csak pár hónapot töltött ébren.
Ideje, hogy újra mély álomba merüljön.
De a kis mókus nem pihenhet.
Mindjárt vége az ősznek,
és a téli túlélés esélye meglehetősen sivár.
Ennyi élelem nem elég.
Csupán egy megoldás van.
Ideje ellenséges területre merészkedni.
Az idősebb hím szívesen lop...
de a legkevésbé sem szívesen osztozik.
A fiatal mókust rajtakapta.
Ez a terület nem elég nagy kettőjüknek.
De a mókus nem menekülhet örökké.
Itt az idő, küzdenie kell.
A legyőzött idősebb hím farkát behúzva menekül.
Úgy tűnik, a közeljövőben nem tér vissza.
Az apróságok élete időnként fájdalmasan rövid.
De ez a kis mókus a legtöbbet hozza ki belőle.
Bebiztosította saját területét,
rengeteg eleséget gyűjtött...
és legyőzte a veszélyeket, amelyek a kicsikre leselkednek...
a nagy és vad erdőben.
Az átteleléshez immár mindene megvan...
így végre megpihenhet...
hogy a következő tavaszról álmodjon.
A feliratot fordította: Basch Erzsébet